מכלול המונומנטים והנופים של ין טו - וין ניים - קון סון - קייפ בק

מכלול המונומנטים והנופים של ין טו - וין נגיים - קון סון - קייפ בק (בווייטנאמית: Quần thể di tích và danh thắng Yên Tử – Vĩnh Nghiêm – Côn Sơn, Kiếp Bạc; באנגלית: Yen Tu-Vinh Nghiem-Con Son, Kiep Bac Complex of Monuments and Landscapes) הוא אתר מורשת עולמית סדרתי הכולל 12 אתרי משנה בצפון-מזרח וייטנאם. הוא הוכרז במסגרת הכנס של ועדת המורשת העולמית של אונסק"ו שנערך ביולי 2025 בפריז. בדברי ההסבר להכרזה נאמר: 

תיאור
אתר המורשת ממוקם בהרים מיוערים, בשפלות כפריות ועל גדות הנהרות, בתוך וסביב רכס הרי ין טו, רכס ההרים המזרחי ביותר מבין ארבעה רכסים סמוכים בצורת קשת, בתחומי המחוזות  ו והרשות המקומית הייפונג שבצפון-מזרח וייטנאם. האזור שימש כשטחה של  במאות ה-13 וה-14, והיה מקום לידתו של זרם הבודהיזם  ("יער החזרן"), זרם זן בודהיזם ייחודי לווייטנאם. שרידים מתקופת שושלת טראן ומזרם בודהיזם זה באזור כוללים מאות מקדשים, מקומות פולחן, מאוזוליאומים, פגודות, סטופות, פסלים, מצבות, מנזרי התבודדות, נתיבי עלייה לרגל, מערות ו"מגרשי כלונסאות" (אזורים שבהם ננעצו כלונסאות עץ בקרקע כדי ליצור סוללת הגנה). אתרי הפולחן הוקמו בתוך סביבות טופוגרפיות וגאולוגיות נוחות, כגון רכסי הרים, עמקים, נהרות ותצורות סלע.

אתרי המשנה הנכללים באתר המורשת העולמית מכילים עדויות ארכאולוגיות למבנים המתוארכים למגוון רחב של תקופות, החל מהתקופה הפלאוליתית התחתונה (לפני כ-450,000 שנה), דרך שושלות לי (1009–1225 לספירה) וטראן (1225–1400 לספירה) ועד ל (1802–1945 לספירה).

זרם הטרוק לאם נולד כתוצאה ישירה מהניצחון הווייטנאמי על האימפריה המונגולית ב-1288. זו הייתה צורה ייחודית של בודהיזם וייטנאמי ששילבה בתוכה קונפוציאניזם, דאואיזם ואמונות ילידיות. מטרת הזרם הייתה לטפח אחדות לאומית, עצמאות וחוסן, ובכך למלא תפקיד מרכזי בהגנה על ממלכת  (שמה של הממלכה ששלטה בווייטנאם עד המאה ה-19) מפני איומים זרים ולתרום להתפתחותה.

אתרי המשנה הכלולים באתר המורשת
אתרי המשנה בטבלה להלן קשורים לחמישה שלבים היסטוריים:
 מולדת משפחת טראן, כולל מקומות המנוחה והפולחן של בני המלוכה של שושלת טראן – אתרים 1–2 בטבלה להלן.
 חייו ופועלו הדתי של הבודהה-מלך  ולידת זרם הבודהיזם טרוק לאם. אתרים 3–5.
 חייהם ופועלם של הפטריארך השני  והפטריארך השלישי  ותקופת הפצת זרם הבודהיזם טרוק לאם. אתרים 6–8.
 תקופת ההתחדשות וההשתלבות של זרם הבודהיזם טרוק לאם. אתרים 9–10.
 התפקיד וההשפעה של זרם הבודהיזם טרוק לאם בחיי  (שמה של הממלכה ששלטה בווייטנאם עד המאה ה-19) ובמסורת הווייטנאמית של שימוש בקרקע ובמים. אתרים 11–12.

+ מכלול המונומנטים והנופים של ין טו - וין נגיים - קון סון - קייפ בקמס'שםשם במקורקואורדינטותשטחבהקטאר אזור החיץבהקטארתיאור תמונה1732-001תאי מיאו (מקדש האבות הקיסרי)Thái miếu nhà Trần0.532.92המקדש נועד לסגוד לאבותיהם של המלכים משושלת טראן, והוא העתיק ביותר מסוגו בווייטנאם ששרד. זהו מתחם גדול (21 דונם) בצורת 王 הכולל שתי שכבות אדריכליות של שושלות טראן ונווין. בשכבת שושלת טראן ניתן להבחין בשלושה שלבים. הראשון כולל שרידים של 20 מבנים מחוברים. שלבים מאוחרים יותר שמרו על הפריסה המקורית, תוך הוספת מסדרונות ומעברים פנימיים. משושלת נווין קיים מבנה על שטח של 77.9 מ"ר. ב-18–20 בינואר נערך במקום פסטיבל המנציח את תאריך מותו של אבי המלך הראשון בשושלת טראן.1732-002מקדש קייפ בקĐền Kiếp Bạc3.44247.65האתר היה בבעלות המצביא טראן הונג דאו (1231–1300) - גיבור לאומי המכונה על ידי הווייטנאמים "הקדוש טראן". לאחר המלחמה הראשונה נגד המונגולים (1258), בחר טראן הונג דאו בחר במיקום זה להקים את מפקדתו באזור צפון-מזרח. המבנים הנוכחיים נבנו בתחילת המאה ה-20, על שרידים של מקדשים קודמים ועל ביתו של טראן הונג דאו. ב-20 באוגוסט נערך במקום פסטיבל לציון מותו של טראן הונג דאו. 150px|מקדש קייפ בק1732-003פגודת לאןChua Lan9.6850.31במקור "פגודת מערת הדרקון" קשורה לחלומו של הבודהה-המלך הרוכב על דרקון. פגודת לאן שימשה הן כמקום תרגול לנזירים של זרם הזן והן כתחנת עצירה לבודהיסטים ותיירים. במהלך תקופת שושלת טראן, פגודות צ'ואה לאן והואה ין היו שני המרכזים הגדולים ביותר ביישוב זה, במורדותיו האחוריים של הר יין טו. זה היה המקום שבו הפטריארך השני פאפ לואה והפטריארך השלישי הויין קואנג הטיפו לאלפי אנשים. המבנה הנוכחי הוא מ-2002 על היסודות של הפגודה המקורית. המבנים המקוריים ששרדו הם בעיקר סטופות מתקופות שונות. 150px|פגודת לאן1732-004מקבץ שרידי פגודת הואה יןChùa Hoa Yên193.454,631.07נטען שהמבנה, שנבנה בתקופת שושלת טראן, הוא המקום שבו הוקם מזבח לגאולת נשמותיהן של הפילגשים שהטביעו את עצמן בנחל, כיוון שלא יכלו למנוע מהבודהה-מלך לעבור ליין טו. המבנה הנוכחי הוקם ב-1994 על שרידים מתקופת שושלת לי (המאה ה-12) שקדמה לשושלת טראן. באתר מפוזרים סטופות רבות, כשריכוז של 64 סטופות נמצא בגן הסטופות הפטריארכלי של הו קואנג (אור החוכמה). סביב הפגודה יש פגודות משנה רבות, מקדשי התבודדות על מורדות ההרים, פסלי בודהה ומפל מים מקודש. 150px|פגודת הואה ין1732-005מקבץ שרידי מנזר ופגודת נואה ואןAm Ngọa Vân195.93כולל שני שרידים עיקריים: מנזר-פגודת נואה ואן, המקום שבו הבודהה-מלך  התבודד ונכנס לנירוואנה; ופגודת דה צ'ונג, הקשורה להתחדשות ולהשתלבות של זרם הבודהיזם טרוק לאם. פגודת נואה ואן ממוקמת בגובה של 590–600 מטרים מעל גובה פני הים. הפגודה מתקופת שושלת טראן נהרסה ונבנתה מחדש בתקופת לה טרונג הונג, עם שני מבנים המסודרים בצורת האות ני (二). מנזר נואה ואן נמצא במרחק של 200 מטר מפגודת נואה ואן. הוא ידוע בזכות אבן הנירוואנה וסטופת הבודהה-מלך. 150px|מנזר ופגודת נואה ואן1732-006פגודת וין נייםChùa Vĩnh Nghiêm4.7935.21המקום שבו פעלו כל שלושת הפטריארכים של זרם טרוק לאם כאבות מנזר, והוא היה המטה הראשי של הסנגהא (קהילת הנזירים) הבודהיסטית של טרוק לאם, בית הספר הראשון לנזירים ולנזירות בווייטנאם, שממנו התפשט זרם הבודהיזם טרוק לאם. המבנים נבנו ונהרסו כמה פעמים, כשהמבנים הנוכחיים הם מתקופת שושלת נווין. 150px|פגודת וין ניים1732-007פגודת תן מאיChùa Thanh Mai0.50.25הפגודה נבנתה בתקופת שושלת טראן. בשנת 1329 היא הורחבה על ידי נזיר הזן פאפ לואה, ומאז הפכה למקום מפורסם וחשוב הקשור לחייו ולפועלו, כמו גם לחיי הפטריארך הבא, הויין קואנג. בתקופת לה טרונג הונג, בסביבות השנים 1605–1607, הפגודה שוקמה. בהמשך היא נהרסה ונבנתה מחדש בשנת 2009. במקום אסטלה מ-1362 המתעדת את ההיסטוריה של בודהיזם טרוק לאם. 150px|פגודת תן מאי1732-008פגודת קון סוןChùa Côn Sơn5.85581.72במקור מתקופת שושלת טראן עם שיפוצים במאות ה-14 ובמאות ה-17–19. בתקופת שושלת טראן, הפגודה הייתה אחד משלושת המרכזים המפורסמים של זרם הבודהיזם טרוק לאם, כיוון שכל שלושת הפטריארכים של זרם זה – טראן נהאן טונג, פאפ לואה והויין קואנג – נהגו לתרגל ולהטיף במקום. באתר אסטלות אבן, פסלי סגידה, ומערכת של מצבות מהמאות ה-14 עד ה-18. שתי אסטלות מ-1373– 1377 ומ-1607 מוגדרים אוצרות לאומיים. פסטיבל פגודת קון סון, המתחיל בימים 16–23 של החודש הירחי הראשון, הוא הפסטיבל הגדול והארוך ביותר במחוז האי זואונג. 150px|פגודת קון סון1732-009פגודת בו דהChùa Bổ Đà27.599.65בתקופת שושלת טראן, פגודת בו דה הייתה המרכז הדתי השני בגודלו, אחרי פגודת וין ניים, על המדרון הצפוני של רכס הרי יין טו. בהמשך הרחיב אב המנזר פאם קים הונג את המקדש והתפללו בו לשלוש דתות: שני זרמים של בודהיזם: טרוק לאם ולינג'ה זן ולאל מקומי, טאץ' לין תן דואן (Thạch Linh Thần Tượng). פגודת בו דה מורכבת מחמש יחידות עיקריות: פגודת טו אן (המכונה גם פגודת בו דה), מנזר תאם דוק, פגודת צ'ואה קאו וגן הסטופות. בפגודת בו דה נערך באביב פסטיבל שנתי גדול, שבמסגרתו שילוב של טקסי פולחן הבודהה עם פולחן האלים, וכולל משחקים רבים, למשל היאבקות וקרבות תרנגולים. 150px|פסל בודהה בפגודת בו דה1732-010פגודת ניים זונגChùa Nhẫm Dương11.86434.347נבנה במקור בתקופת שושלת טראן, אבל הורחב בעיקר בתקופת מורה הזן תוי נוייט, אב המנזר הראשון של הפגודה, אשר תרם באופן משמעותי להתחדשות הבודהיזם הווייטנאמי. הפגודה מורכבת מ"היכל הבודהה", "בית הפטריארך", מערות טין ניים ותאן הואה ושתי סטופות של הפטריארכים הראשון והשני תוי נוייט וטונג דיין.1732-011מערת המלך צ'וĐộng Kính Chủ56.13425.271מערה בסלע הגיר, מקום דתי, היסטורי וציורי מפורסם מאז ימי קדם. פתח המערה משתרע על פני מאות מטרים רבועים, בגובה של 30–40 מטר, בעוד שרצפתה נמצאת כ-20 מטר מעל פני הקרקע הנוכחיים. במערה ישנם מזבחות רבים לפולחן של שלוש הדתות, של המלך לי תאן טונג, של המלך טראן נהאן טונג, של הפטריארך השלישי של זרם טרוק לאם, הויין קואנג, ושל אמונות ילידיות. בפרט, ישנה במקום מערכת של 54 אסטלות החקוקות ישירות על תקרת המערה וקירותיה, של אישים מפורסמים מהתרבות הווייטנאמית מתקופות שונות.1732-012מגרש הכלונסאות ין זיאנגBãi cọc Yên Giang16.089.48אתר זה הוא חלק ממערך הגנה גדול שהוכן על ידי צבא שושלת טראן והתושבים המקומיים לקראת הקרב נגד המונגולים בשנת 1288. צבא טראן פיתה את הצבא המונגולי להיכנס למארב שהוכן עבורו מראש. הכלונסאות באורך 2.6-2.8 מטר נתקעו בזווית של 75° לעומק 0.5 עד 1 מטר בקרקע הנהר.150px|דוגמה למגרש כלונסאות בנהר

קישורים חיצוניים
 Yen Tu-Vinh Nghiem-Con Son, Kiep Bac Complex of Monuments and Landscapes

הערות שוליים

קטגוריה:וייטנאם: היסטוריה
קטגוריה:וייטנאם: תרבות